چیچو کی ملیاں

چیچو کی ملیاں  پاکستان کا ایک رہائشی علاقہ جو ضلع شیخوپورہ میں واقع ہے۔ یہ ضلع شیخوپورہ کی ایک یونین کونسل بھی ہے۔

5 جولائی 2015ء کو وزارت پانی وبجلی نے 525 میگاواٹ کا چیچو کی ملیاں پاور پلانٹ پروجیکٹ ختم کردیا جبکہ پاور کمپنی کے چیف ایگزیکٹو نے بھی پروجیکٹ ختم کرنے کی تصدیق کردی۔ میڈیا رپورٹس کے مطابق شیخوپورہ کے قریب 35 ارب کی لاگت سے 525 میگاواٹ کے لگنے والے چیچو کی ملیاں پاور پروجیکٹ پر 2008ء میں کام شروع ہونا تھا جو مکمل نہ ہوسکا جبکہ پروجیکٹ کی تعمیر کے لئے 3 ارب روپے بھی خرچ کئے جا چکے ہیں اور سائٹ پر مشینری بھی موجود ہے تاہم وزارت پانی و بجلی نے پروجیکٹ ختم کرنے کا اعلان کردیا۔ ذرائع کا کہنا ہے کہ پروجیکٹ جس مقام پر زیرتعمیر تھا وہاں ٹرانسمیشن نظام پہلے سے موجود تھا جبکہ اس کے قریب پہلے سے مئی 1959ء سے چیچوکی ملیاں ہائیڈل پروجیکٹ بھی موجود ہے جس سے 4 سے 5 میگاواٹ بجلی حاصل کی جارہی ہے، اس کی پداوار صلاحیت 13 میگاواٹ ہے، ۔دوسری جانب ترجمان وزارت پانی وبجلی کا کہنا ہے کہ پروجیکٹ کی تعمیر میں تاخیر کے باعث اس کی لاگت بڑھ چکی ہے جس کے باعث اسے بند کرنا پڑا جبکہ پروجیکٹ ناقابل عمل تھا ، کمپنی کے ذمے واجبات کی وصولی جاری ہے ۔

مزید دیکھیے 
 پاکستان
 فہرست پنجاب کے شہر
 ساہو کی ملیاں

حوالہ جات 

ضلع شیخوپورہ کی یونین کونسلیں
ضلع شیخوپورہ کے آباد مقامات